**בסוד קולות רבים**

**תפילת האדם על הטבע**

יום ה', ט"ו בשבט, 28 בינואר

**4 פרקים. 4 תפילות. לילה אחד.**

**אנא ה' הושיעה נא  - היום זה לאילן הוא ראש השנה**

זמן חורף, לילות ארוכים, ההתחדשות הפנימית של הטבע הסמויה מן העין. שרף עולה באילנות, מחזור החיים של האדמה והאדם מתחדש, השקדיה פורחת, שירה חדשה, תפילת האדם על הטבע, על הפירות, על ההתחדשות שבאה מתוך הלילות הארוכים והימים הקרים.

היו ימים כאן בארץ ישראל שיום ט"ו בשבט ציין את ראש השנה לאילנות, נקודת מוצא לקיום המצוות התלויות בארץ. ואז הגיעה הגלות, והקשר עם האדמה נשבר וט"ו בשבט הפך מיום חקלאי - הלכתי ליום שהלך וצבר משמעויות מיסטיות ומנהגים קבליים של אכילה חגיגית ומכוונת של פירות האילן. החל להתפתח סדר ליל ט"ו בשבט, געגוע ותפילה לאדמה ולפירות של ארץ ישראל.  כשהגיעה הציונות, הניגונים החסידיים הפכו לשירת חלוצים וט"ו בשבט הפך לחג האילנות ובמרכזו הנטיעות, הקשר המתחדש עם אדמת הארץ. והנה, אנו בימים שהאדם מתרחק מן הטבע והטבע זועק לנגדו. ט"ו בשבט בשנת הקורונה הוא זמן חשבון נפש, התבוננות ותפילה על הקשר שבין אדם ואדמה.

**1.**     **שירי אדמה אהבה וישועה- אנסמבל הפיוט**

**2.**     **עץ החיים- ויקטוריה חנה ומיה בלזיצמן**

**3.**     **מסע פיוטי אל הטבע והאדם- מקהלת גיא בן הינום**

**4.**     **הולך ומתקרב- אהוד בנאי ולהקתו**

**שירי אדמה אהבה וישועה- אנסמבל הפיוט**

ט"ו בשבט הוא ביסודו חג שמבטא את הקשר בין אדם לאדמה.

אנסמבל הפיוט יוצר שפה שנובעת מתוך האדמה והשורשים אל המרחב הפתוח. שירה קצבית סוערת המבקשת לעורר את  הגוף והרוח. רוח שמבקשת להכות שורש באדמת המדבר, געגוע שמבקש בית.

שירים חדשים שהתבשלו בחודשים האחרונים ונבטו זה עכשיו לצד ביצוע מקורי לשיר עברי ישן ולפיוטו של הבן איש חי לט"ו בשבט.

שירה וכפים: **יוסף אביחצירא, אליהו אדרעי, יהודה אדרעי, הרצל אמויאל, שלומי בן לולו, רפאל בן שושן, יאיר הראל, נתנאל זגורי, אברהם כהן, סימון כהן, נריה מויאל.**

עוד, גמברי, שירה- **נירו אבקסיס**

גיטרות**- אליהו דגמי**

נאי- **חנני זית**

כלי הקשה- **לב אלמן, הלל אמסלם, דוד דגמי**

ניהול אמנותי ומוזיקל**י -יאיר הראל**       ניהול אמנותי וכללי – **אברהם כהן**

**עץ החיים - תפילת נשים לעצים -  ויקטוריה חנה, מיה בלזיצמן, רביעיית מיתרים וכלי הקשה**

בימים אלה מתעוררים העצים מתרדמתם ונכנסים אל תקופת הפריון, ראשיתה של התהוות חדשה המבקשת חיים. העץ, כמוהו האשה, כגפן פוריה, מולידה חיים, נושאת פרי.

ויקטוריה חנה ומאיה בלזיצמן מאחדות טקסטים קבליים מיסטיים העוסקים בעצים יחד עם הקול הנשי לכדי תפילה קמאית להתחדשות

תופים וכלי הקשה – **מתן אפרת**

כינור ראשון- **טלי גולדברג**

כינור שני- **שרון כהן**

ויולה- **שולי ווטרמן**

שירה וצ'לו- **מאיה בלזיצמן**

שירה- **ויקטוריה חנה**

**ליל אדמה  - מקהלת גיא בן הינום**

בלילה זה של ירח מלא, מסוגרים ועטופים בקליפות החורף, אנו פונים אל הגרעין החי, אל הליבה הפועמת. אנו מבקשות לזרוע את העתיד לבוא, לשאול, לכאוב ולהלל את כוחות הטבע ואת מסע האדם בחיקם. היצירות של חברות וחברי המקהלה נשזרות לכדי ריטואל קולי, מרחב התבוננות בנולד מחדש - בתוך הפנים האינטימי, ובחוץ המשותף, הפראי, האינסופי.

מקהלת גיא בן הינום היא מקהלה שיתופית שנוסדה ב-2015, על ידי המרכז לאמנות וחקר מעמותה יחד עם המוזיקאי נועם ענבר

חברי המקהלה:

**אבנר עמית, אילנה סניטמן, אלה דניאל, אלכסנדר פיש, גדעון לוי, דור מגן, נועם ענבר, נטע שפיגל, לילה מזל ינשיינין, מיכל תמרי, נעם אחדות, נתן סקופ, ספיר רוזנבלט, עידו עקוב, עמית פישביין, ענת הנדלסמן, רות דאנון, שירי רייזמן, תמיר פרידריך, תמרה נישרי**

**הולך ומתקרב - אהוד  בנאי ולהקתו**

ט"ו בשבט, ינואר 2021. זמן של חוסר וודאות, ריחוק ופירוד. האדם מחפש גאולה. גם ארץ ישראל מבקשת גאולה וביום הזה יותר מתמיד. אהוד בנאי, ממשיך לנסוע, מחפש את ניצני הגאולה, הולך ומתקרב אל השורש של עצמו, של כולנו.

הפקה מוסיקלית, בס- **גיל סמנטה**

תופים- **ערן פורת**

גיטרות- **נושי פז**

כלי הקשה וסאמפלר- **אלעד כהן בונן**

קלידים- **ביל צור**

גיטרות, מפוחית ושירה- **אהוד בנאי.**